સાધુસમાજને લાંછન લગાડતું સાધ્વી જયશ્રીગીરીનું પ્રકરણ બહાર એવા સમયે આવ્યું છે કે જૂનાગઢમાં પ્રસિદ્ધ શિવરાત્રિના મેળાની તૈયારી થઈ રહી છે. તા. ર૪ ફેબ્રુઆરીએ મહાશિવરાત્રિ છે. તા. ર૦ મીએ ધ્વજારોહણ સાથે જ પાંચ દિવસનો મેળો યોજાશે. જયશ્રીગીરીના પ્રકરણના ઘેરા પ્રત્યાઘાત જૂનાગઢના સાધુસમાજ પર પડ્યા છે. આક્ષેપો-પ્રતિ આક્ષેપો થઈ રહ્યા છે ત્યારે તેની કોઈ અસર જૂનાગઢના મેળા પર ન પડે તે માટે જૂનાગઢ કલેક્ટરે ભવનાથ મંદિરનો વહીવટ તા. ૬થી ર૮ ફેબ્રુઆરી સુધી કલેક્ટર હસ્તક લઈ લેવાનો હુકમ કર્યો છે. ડેપ્યુટી કલેક્ટર રાજેશ આલને મંદિરના વહીવટદાર તરીકેનો હવાલો સોંપવામાં આવ્યો છે.